title: Directiva 2008/31/CE a Parlamentului European și a Consiliului din 11 martie 2008 de modificare a Directivei 98/8/CE privind comercializarea produselor biocide, în ceea ce privește competențele de executare conferite Comisiei

text:
               20.3.2008

               RO

               Jurnalul Oficial al Uniunii Europene

               L 81/57

      DIRECTIVA 2008/31/CE A PARLAMENTULUI EUROPEAN ȘI A CONSILIULUI

   din 11 martie 2008
   de modificare a Directivei 98/8/CE privind comercializarea produselor biocide, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 98/8/CE a Parlamentului European și a Consiliului (3) prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (4).

               (2)

               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elemente neesențiale ale unui act de bază adoptat în conformitate cu procedura prevăzută la articolul 251 din tratat, printre altele prin eliminarea unora dintre aceste elemente sau prin completarea actului cu noi elemente neesențiale.

               (3)

               În conformitate cu declarația Parlamentului European, a Consiliului și a Comisiei (5) referitoare la Decizia 2006/512/CE, pentru ca procedura de reglementare cu control să se aplice actelor adoptate în conformitate cu procedura prevăzută la articolul 251 din tratat, care sunt deja în vigoare, aceste acte trebuie să fie adaptate în conformitate cu procedurile aplicabile.

               (4)

               Comisia ar trebui să fie împuternicită să adopte condiții comune privind cercetarea și dezvoltarea, să adapteze anexele și să adopte programul de revizuire. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 98/8/CE, printre altele prin completarea acelei directive cu elemente noi neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Prin urmare, Directiva 98/8/CE ar trebui să fie modificată în mod corespunzător.

               (6)

               Deoarece modificările aduse Directivei 98/8/CE prin prezenta directivă constituie adaptări de natură tehnică referitoare numai la procedura comitetului, ele nu trebuie să fie transpuse de statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Modificări
   Directiva 98/8/CE se modifică după cum urmează:

               1.

               Articolul 10 alineatul (5) se modifică după cum urmează:

                           (a)

                           la punctul (i), al treilea paragraf se înlocuiește cu următorul text:
                           „Pentru adoptarea unei decizii de către Comisie în conformitate cu procedura prevăzută la articolul 27, evaluarea se difuzează în conformitate cu articolul 11 alineatul (2). Decizia în cauză, destinată să modifice elemente neesențiale ale prezentei directive, se adoptă în conformitate cu procedura de reglementare cu control menționată la articolul 28 alineatul (4).”;

                           (b)

                           la punctul (ii), subpunctul 5 se înlocuiește cu următorul text:

                                       „5.

                                       dosarele complete ale evaluării care servesc sau au servit în scopul includerii în anexa I, IA sau IB sunt puse la dispoziția comitetului prevăzut la articolul 28 alineatul (1).”

               2.

               La articolul 11, alineatul (4) se înlocuiește cu următorul text:
               „(4)   La primirea evaluării, Comisia elaborează, în conformitate cu articolul 27 și fără întârziere nejustificată, o propunere de decizie care să fie adoptată în cel mult 12 luni de la primirea evaluării prevăzute la alineatul (2). Decizia respectivă, destinată să modifice elemente neesențiale ale prezentei directive, se adoptă în conformitate cu procedura de reglementare cu control menționată la articolul 28 alineatul (4).”

               3.

               La articolul 16, alineatul (2) se înlocuiește cu următorul text:
               „(2)   După adoptarea prezentei directive, Comisia începe un program de lucru pe zece ani pentru examinarea sistematică a tuturor substanțelor active care se află deja pe piață la data prevăzută la articolul 34 alineatul (1) ca substanțe active ale unui produs biocid destinat altor scopuri decât cele definite la articolul 2 alineatul (2) literele (c) și (d). Elaborarea și aplicarea programului, inclusiv lista de priorități pentru evaluarea diverselor substanțe active și un calendar, se prevăd prin regulamente. Regulamentele în cauză, destinate să modifice elemente neesențiale ale prezentei directive prin completarea acesteia se adoptă în conformitate cu procedura de reglementare cu control menționată la articolul 28 alineatul (4). Cu cel puțin doi ani înainte de finalizarea programului de lucru, Comisia transmite Parlamentului European și Consiliului un raport privind progresele realizate în cadrul programului.
               În cursul perioadei de zece ani și de la data prevăzută la articolul 34 alineatul (1), poate fi luată decizia privind înscrierea unei substanțe active în anexa I, IA sau IB și în ce condiții ori, în cazurile în care nu sunt îndeplinite cerințele articolului 10 sau informațiile și datele cerute nu au fost prezentate pe durata perioadei indicate, neînscrierea în anexele respective. Aceste măsuri, destinate să modifice elemente neesențiale ale prezentei directive prin completarea acesteia se adoptă în conformitate cu procedura de reglementare cu control menționată la articolul 28 alineatul (4).”

               4.

               La articolul 17, alineatul (5) se înlocuiește cu următorul text:
               „(5)   Se adoptă condiții comune de aplicare a prezentului articol și, în special, cantitățile maxime de substanțe active sau de produse biocide care pot fi emise în timpul experimentelor, precum și informațiile minime care trebuie furnizate pentru a permite o evaluare în conformitate cu alineatul (2). Măsurile respective, destinate să modifice elemente neesențiale din prezenta directivă prin completarea acesteia, se adoptă în conformitate cu procedura de reglementare cu control menționată la articolul 28 alineatul (4).”

               5.

               La articolul 27, alineatul (2) se înlocuiește cu următorul text:
               „(2)   La expirarea termenului prevăzut pentru trimiterea de comentarii, Comisia redactează un proiect de decizie în conformitate cu procedura relevantă menționată la articolul 28 alineatul (2) sau (4), pe baza următoarelor elemente:

                           (a)

                           documentele primite de la statul membru care evaluează dosarele;

                           (b)

                           toate recomandările primite de la comitetele științifice consultative;

                           (c)

                           comentariile primite de la alte state membre și de la solicitanți; și

                           (d)

                           orice altă informație pertinentă.”

               6.

               Articolul 28 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Comisia este asistată de Comitetul permanent privind produsele biocide (denumit în continuare «comitetul»).”;

                           (b)

                           alineatul (2) se înlocuiește cu următorul text:
                           „(2)   Atunci când se face trimitere la prezentul alineat, se aplică articolele 4 și 7 din Decizia 1999/468/CE, având în vedere dispozițiile articolului 8 din respectiva decizie.
                           Termenul prevăzut la articolul 4 alineatul (3) din Decizia 1999/468/CE se stabilește la trei luni.”;

                           (c)

                           alineatul (3) se înlocuiește cu următorul text:
                           „(3)   Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8.
                           Termenul prevăzut la articolul 5 alineatul (6) din Decizia 1999/468/CE se stabilește la trei luni.”;

                           (d)

                           se adaugă alineatul (4), după cum urmează:
                           „(4)   Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8.”

               7.

               Articolul 29 se înlocuiește cu următorul text:
               „Articolul 29
               Adaptarea la progresul tehnic
               Se adoptă măsurile necesare pentru a adapta la progresul tehnic anexele IIA, IIB, IIIA, IIIB, IVA sau IVB sau descrierile tipurilor de produse care figurează în anexa V și pentru a preciza cerințele privind datele pentru fiecare dintre aceste tipuri de produse. Măsurile respective, destinate să modifice elemente neesențiale ale prezentei directive, printre altele prin completarea acesteia, se adoptă în conformitate cu procedura de reglementare cu control menționată la articolul 28 alineatul (4).”

         Articolul 2
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Destinatari
   Prezenta directivă se adresează statelor membre.

      Adoptată la Strasbourg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 45.

      (2)  Avizul Parlamentului European din 14 noiembrie 2007 (nepublicat încă în Jurnalul Oficial) și Decizia Consiliului din 3 martie 2008.

      (3)  JO L 123, 24.4.1998, p. 1. Directivă modificată ultima dată prin Directiva 2008/16/CE a Comisiei (JO L 42, 16.2.2008, p. 48).

      (4)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

      (5)  JO C 255, 21.10.2006, p. 1.


title: Directiva 2002/1/CE a Comisiei din 7 ianuarie 2002 de modificare a Directivei 94/39/CE în ceea ce privește furajele destinate susținerii funcției hepatice în cazurile de insuficiență hepatică cronicăText cu relevanță pentru SEE.

text:
               03/Volumul 40

               RO

               Jurnalul Ofícial al Uniunii Europene

               175

         32002L0001

               L 005/8

               JURNALUL OFÍCIAL AL UNIUNII EUROPENE

      DIRECTIVA 2002/1/CE A COMISIEI

   din 7 ianuarie 2002
   de modificare a Directivei 94/39/CE în ceea ce privește furajele destinate susținerii funcției hepatice în cazurile de insuficiență hepatică cronică
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 93/74/CEE a Consiliului din 13 septembrie 1993 privind furajele destinate unor scopuri nutriționale speciale (1), modificată ultima dată de Directiva 1999/29/CE (2), în special articolul 6 litera (c),
   întrucât:

               (1)

               Prin Directiva 94/39/CE (3), modificată de Directiva 95/9/CE (4), Comisia adoptă o listă de utilizări preconizate a furajelor destinate unor scopuri nutriționale speciale.

               (2)

               Cercetările științifice aprofundate au demonstrat că nu este necesar să se diminueze sau să se reducă nivelul de grăsimi din hrana pentru animale destinată susținerii funcției hepatice în cazurile de insuficiență hepatică cronică la câini și pisici. Cu toate acestea, s-a demonstrat că ar fi util să se specifice pe etichetă că animalelor hrănite cu astfel de hrană trebuie să li se asigure apă în permanență.

               (3)

               Prin urmare, Directiva 94/39/CE trebuie adaptată în mod corespunzător.

               (4)

               Măsurile prevăzute în prezenta directivă sunt conforme cu avizul Comitetului permanent pentru hrana animalelor,

         ADOPTĂ PREZENTA DIRECTIVĂ:
   Articolul 1
   Anexa la Directiva 94/39/CE se modifică în conformitate cu anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 20 noiembrie 2002. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 3
   Prezenta directivă se adresează statelor membre.

      Adoptată la Bruxelles, 7 ianuarie 2002.

            Pentru Comisie

         David BYRNE

            Membru al Comisiei

      (1)  JO L 237, 22.9.1993, p. 23.

      (2)  JO L 115, 4.5.1999, p. 32.

      (3)  JO L 207, 10.8.1994, p. 20.

      (4)  JO L 91, 22.4.1995, p. 35.
   ANEXĂ
   În partea B din anexa la Directiva 94/39/CE, textul referitor la scopul nutrițional special, „Susținerea funcției hepatice în caz de insuficiență hepatică cronică”, la câini și pisici se înlocuiește cu următorul text:

                  Scop nutrițional special

                  Caracteristici nutriționale esențiale

                  Specie sau categorie de animale

                  Mențiuni pe etichetă

                  Durată de utilizare recomandată

                  Alte dispoziții

                  1

                  2

                  3

                  4

                  5

                  6

                  „Susținerea funcției hepatice în caz de insuficiență hepatică cronică

                  Proteine de înaltă calitate, nivel mediu de proteine, nivel ridicat de acizi grași esențiali și nivel ridicat de hidrați de carbon ușor digerabili

                  Câini

                              —

                              Sursă/surse de proteine

                              —

                              Conținut de acizi grași esențiali

                              —

                              Carbohidrați ușor digerabili, inclusiv tratamentul lor, după caz

                              —

                              Sodiu

                              —

                              Cupru total

                  Inițial până la 6 luni

                  Se va menționa pe ambalaj, recipient sau etichetă: «Se recomandă consultarea veterinarului înainte de utilizare sau de prelungirea perioadei de utilizare»
                  Se va menționa în instrucțiunile de folosire: «A se asigura apă în permanență»

                  Proteine de înaltă calitate, nivel mediu de proteine și nivel ridicat de acizi grași esențiali

                  Pisici

                              —

                              Sursă/surse de proteine

                              —

                              Conținut de acizi grași esențiali

                              —

                              Sodiu

                              —

                              Cupru total

                  Inițial până la 6 luni

                  Se va menționa pe ambalaj, recipient sau etichetă: «Se recomandă consultarea veterinarului înainte de utilizare sau de prelungirea perioadei de utilizare»
                  Se va menționa în instrucțiunile de folosire: «A se asigura apă în permanență»”


title: Directiva Comisiei din 17 iulie 1989 de adaptare la progresul tehnic a Directivelor 70/157/CEE, 70/220/CEE, 72/245/CEE, 72/306/CEE, 80/1268/CEE și 80/1269/CEE ale Consiliului privind autovehiculele

text:
               13/Volumul 09

               RO

               Jurnalul Ofícial al Uniunii Europene

               182

         31989L0491

               L 238/43

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 17 iulie 1989
   de adaptare la progresul tehnic a Directivelor 70/157/CEE, 70/220/CEE, 72/245/CEE, 72/306/CEE, 80/1268/CEE și 80/1269/CEE ale Consiliului privind autovehiculele
   (89/491/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 70/157/CEE a Consiliului din 6 februarie 1970 privind apropierea legislațiilor statelor membre referitoare la nivelul de zgomot admis și la sistemul de evacuare al autovehiculelor (1), astfel cum a fost modificată ultima dată prin Directiva 87/354/CEE (2) și în special articolul 3 al celei dintâi,
   având în vedere Directiva 70/220/CEE a Consiliului din 20 martie 1970 privind apropierea legislațiilor statelor membre referitoare la măsurile preconizate împotriva poluării aerului cu emisiile poluante provenite de la motoarele cu aprindere prin scânteie ale autovehiculelor (3), astfel cum a fost modificată ultima dată prin Directiva 88/436/CEE (4) și în special articolul 5 al celei dintâi,
   având în vedere Directiva 72/245/CEE a Consiliului din 20 iunie 1972 privind apropierea legislațiilor statelor membre referitoare la suprimarea paraziților radioelectrici produși de motoarele cu aprindere prin scânteie care echipează autovehiculele (5) și în special articolul 4 al celei dintâi,
   având în vedere Directiva 72/306/CEE a Consiliului din 2 august 1972 privind apropierea legislațiilor statelor membre referitoare la măsurile preconizate împotriva emisiilor de poluanți provenind de la motoare diesel destinate propulsiei vehiculelor (6) și în special articolul 4 al celei dintâi,
   având în vedere Directiva 80/1268/CEE a Consiliului din 16 decembrie 1980 privind apropierea legislațiilor statelor membre referitoare la consumul de carburant al autovehiculelor (7) și în special articolul 3 al celei dintâi,
   având în vedere Directiva 80/1269/CEE a Consiliului din 16 decembrie 1980 privind apropierea legislațiilor statelor membre referitoare la puterea motoarelor autovehiculelor (8), astfel cum a fost modificată ultima dată prin Directiva 88/195/CEE (9) și în special articolul 3 al celei dintâi,
   întrucât Directiva 88/76/CEE a Consiliului (10) de modificare a Directivei 70/220/CEE introduce cerințe privind utilizarea benzinei fără plumb; întrucât adaptarea motoarelor la acest tip de benzină necesită, în multe cazuri, modificări tehnice care sunt relevante pentru conformitatea cu directivele menționate anterior; întrucât pare oportună facilitarea gestionării administrative a modificărilor omologării de tip a vehiculelor în cauză în interesul extinderii rapide a utilizării benzinei fără plumb; întrucât pare, de asemenea, necesar să se redea cu mai multă precizie specificațiile Directivei 88/76/CEE de interzicere a alimentării vehiculelor prevăzute cu dispozitive de control al emisiilor poluante care ar putea fi deteriorate de benzina cu plumb cu acest tip de benzină; întrucât pare oportună, de asemenea, introducerea noului carburant de referință pentru motoare diesel prevăzut de prezenta directivă în Directiva 72/306/CEE privind emisiile de fum ale acestor motoare; întrucât pare oportună alinierea, cu această ocazie, a dispozițiilortehnice ale Directivei 80/1269/CEE privind puterea motoarelor la dispozițiile regulamentului corespunzător al Comisiei Economice pentru Europa a Organizației Națiunilor Unite;
   întrucât este de dorit să se introducă modificările conținute în prezenta directivă cât mai curând posibil în legislațiile interne, deoarece acestea sunt deosebit de necesare în perioada de tranziție în care vor coexista vehiculele concepute pentru utilizarea benzinei cu plumb cu vehiculele alimentate cu benzină fără plumb;
   întrucât dispozițiile prezentei directive sunt conforme cu avizul Comitetului pentru adaptarea la progresul tehnic a directivelor privind autovehiculele,
   ADOPTĂ PREZENTA DIRECTIVĂ:
   Articolul 1
   Se modifică directivele de mai jos în conformitate cu anexele la prezenta directivă:

               —

               Directiva 70/157/CEE se modifică în conformitate cu anexa I;

               —

               Directiva 70/220/CEE se modifică în conformitate cu anexa II;

               —

               Directiva 72/245/CEE se modifică în conformitate cu anexa III;

               —

               Directiva 72/306/CEE se modifică în conformitate cu anexa IV;

               —

               Directiva 80/1268/CEE se modifică în conformitate cu anexa V;

               —

               Directiva 80/1269/CEE se modifică în conformitate cu anexa VI.

         Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1990. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 17 iulie 1989.

            Pentru Comisie

         Martin BANGEMANN

            Vicepreședinte

      (1)  JO L 42, 23.2.1970, p. 16.

      (2)  JO L 192, 11.7.1987, p. 43.

      (3)  JO L 76, 6.4.1970, p. 1.

      (4)  JO L 214, 6.8.1988, p. 1.

      (5)  JO L 152, 6.7.1972, p. 15.

      (6)  JO L 190, 20.8.1972, p. 1.

      (7)  JO L 375, 31.12.1980, p. 36.

      (8)  JO L 375, 31.12.1980, p. 46.

      (9)  JO L 92, 9.4.1988, p. 50.

      (10)  JO L 36, 9.2.1988, p. 1.
   ANEXA I
   MODIFICĂRI ALE ANEXEI I LA DIRECTIVA 70/157/CEE
   Se adaugă punctul 6 după cum urmează:

      „6.   EXTINDEREA OMOLOGĂRII CEE DE TIP
      6.1.   Tipuri de vehicule modificate pentru funcționarea cu benzină fără plumb
      6.1.1.   Se extinde omologarea unui tip de vehicul modificat și/sau adaptat numai pentru a putea funcționa cu benzină fără plumb, în conformitate cu Directiva 85/210/CEE, atunci când constructorul certifică, sub rezerva aprobării de către autoritatea care acordă omologarea de tip, că nivelul sonor al vehiculului modificat nu depășește valorile limită prevăzute la punctul 5.2.2.1.
      6.2.   Tipuri de vehicule modificate în orice alt scop
      6.2.1.   Omologarea unui tip de vehicul poate fi extinsă la tipuri de vehicule diferite în ceea ce privește caracteristicile menționate la anexa III, dacă autoritatea care acordă omologarea de tip consideră că modificările efectuate nu riscă să aibă efecte negative substanțiale asupra nivelului sonor al vehiculului.”

   ANEXA II
   MODIFICĂRI ALE DIRECTIVEI 70/220/CEE, ANEXA I
   1.   La începutul punctului 2.2 se introduce următorul text:

                  „2.2.

                  «Masa de referință» reprezintă masa vehiculului în mișcare minus masa uniformă a conducătorului auto (75 kg) majorată cu o masă uniformă de 100 kg.”

   2.   Punctul 3.2.4 se înlocuiește cu următorul text:

                  „3.2.4.

                  În cazul vehiculelor echipate cu motoare cu aprindere comandată, o declarație care să specifice dacă se aplică fie punctului 5.1.2.1 (orificiul de restricție), fie punctului 5.1.2.2 (marcaje) și, în ultimul caz, o descriere a marcajului.”

   3.   Punctele 5.1.2.1 și 5.1.2.2 se completează după cum urmează:

      5.1.2.1.   Sub rezerva punctului 5.1.2.2, orificiul de admisie al rezervorului de carburant trebuie proiectat astfel încât să prevină umplerea acestuia de la o pompă de benzină cu un diametru exterior al duzei de 23,6 mm sau mai mare.
      Punctul 5.1.2.1 nu se aplică pentru un vehicul care îndeplinește ambele condiții specificate în continuare, respectiv:
      5.1.2.2.1.   vehiculul este proiectat și construit astfel încât nici un dispozitiv de control al emisiilor de poluanți nu este afectat defavorabil de benzina cu plumb și
      5.1.2.2.2.   este marcat vizibil, lizibil și permanent cu simbolul benzinei fără plumb (punctul 4.26) prevăzut de ISO 2757-1985 (1) într-o poziție imediat vizibilă de către persoana care umple rezervorul de carburant. Sunt permise marcaje suplimentare.

      (1)  Reprodus ca figura 22 din anexa II la Directiva 78/316/CEE.”
   ANEXA III
   MODIFICĂRI LA DIRECTIVA 72/245/CEE, ANEXA I
   Se adaugă punctul 8 după cum urmează:

      „8.   EXTINDEREA OMOLOGĂRII CEE DE TIP
      8.1.   Tipuri de vehicule modificate pentru funcționarea cu benzină fără plumb
      8.1.1.   Se extinde omologarea unui tip de vehicul modificat și/sau adaptat numai pentru a putea funcționa cu benzină fără plumb, în conformitate cu Directiva 85/210/CEE, atunci când constructorul certifică, sub rezerva faptului că suprimarea paraziților radioelectrici pentru vehiculele modificate rămâne în limitele conformității cu producția, astfel cum se menționează la punctul 9 din prezenta anexă.
      8.2.   Tipuri de vehicule modificate în orice alt scop
      8.2.1.   Omologarea unui tip de vehicul poate fi extinsă la tipuri de vehicule diferite în ceea ce privește caracteristicile enumerate la punctul 2.2 al prezentei anexe, dacă autoritatea de omologare a tipului consideră că modificările efectuate nu vor avea efecte negative substanțiale asupra suprimării paraziților radioelectrici ai vehiculului.”

   ANEXA IV
   MODIFICĂRI ALE DIRECTIVEI 72/306/CEE, ANEXA V
   Anexa V se înlocuiește cu următorul text:

      „CARACTERISTICI TEHNICE ALE CARBURANTULUI DE REFERINȚĂ PREVĂZUT PENTRU ÎNCERCĂRILE DE OMOLOGARE ȘI PENTRU VERIFICAREA CONFORMITĂȚII PRODUCȚIEI
      Carburant de referință CEC RF-03-A-84 (1)
          (2)
          (3)

                  Limite și unități

                  Metoda ASTM

                  Cifra octanică (4)

                  min. 49

                  D 613

                  max. 53

                  Densitatea 15 °C (kg/l)

                  min. 0,835

                  D 1298

                  max. 0,845

                  Distilare (5) 50 %

                  min. 245 °C

                  D 86

                  90 %

                  min. 320 °C

                  max. 340 °C

                  Punct final

                  max. 370 °C

                  Punctul de inflamabilitate

                  min. 55 °C

                  D 93

                  CFPP

                  min. –

                  EN 116 (CEN)

                  max. –5 °C

                  Vâscozitatea la 40 °C

                  min. 2,5 mm2/S

                  D 445

                  max. 3,5 mm2/S

                  Conținutul de sulf

                  min. (se raportează)

                  D 1266/D 2622
                  D 2785

                  max. 0,3 % din masă

                  Coroziunea cuprului

                  max. 1

                  D 130

                  Reziduu de carbon Conradson (10 % DR)

                  max. 0,2 % din masă

                  D 189

                  Conținutul de cenușă

                  max. 0,01 % din masă

                  D 482

                  Conținutul de apă

                  max. 0,05 % din masă

                  D 95/D 1744

                  Indice de neutralizare (acidul puternic)

                  max. 0,2 mg KPH/g

                  Stabilitatea oxidării (6)

                  max. 2,5 mg/100 m

                  D 2274

                  Aditivi (7)

                  Raportul carbon – hidrogen

                  (se raportează)

      (1)  Metodele ISO echivalente vor fi adoptate la publicarea tuturor proprietăților enumerate mai sus.

      (2)  Valorile din specificație sunt «valori reale». În stabilirea valorilor limită au fost aplicați termenii din ASTM D 3244 «Stabilirea unei baze în litigiile privind calitatea produselor petroliere», iar în stabilirea valorii maxime a fost luată în considerare o diferență minimă de 2R peste zero; în stabilirea valorii minime și maxime diferența minimă este 4R (R = reproductibilitate).
   În pofida acestei măsuri, care este necesară din motive statistice, producătorul carburantului trebuie să țintească spre valoarea zero, atunci când valoarea maximă adoptată este 2R, și către valoarea medie, în cazul limitelor maxime și minime. Dacă este necesară clarificarea conformității unui carburant cu specificația, se aplică termenii ASTM D 3244.

      (3)  Dacă este solicitată calcularea eficienței termice a unui motor sau vehicul, puterea calorifică a combustibilului poate fi calculată din:
   Energia specifică (puterea calorifică) (netă) MJ/kg =
   (46,423 – 8,792d2 + 3,170d) (1 – (x+y+s)) + 9,420s – 2,499x
   unde:

               d

               =

               densitatea la 15 °C,

               x

               =

               proporția din masa de apă (%/100),

               y

               =

               proporția din masa de cenușă (%/100),

               s

               =

               proporția din masa de sulf (%/100).

      (4)  Intervalul pentru cifra octanică este notat în conformitate cu cerințele unui interval minim de 4R. Cu toate acestea, în cazurile litigiilor dintre furnizorul și utilizatorul de carburant, pentru rezolvarea acestora, se pot utiliza termenii ASTM D 3244, cu condiția să fie efectuate măsurări repetate de un număr suficient de ori pentru obținerea preciziei necesare în locul unor determinări izolate.

      (5)  Cifrele arată cantitățile evaporate (procent de recuperare + procent de pierdere).

      (6)  Chiar dacă stabilitatea oxidării este controlată, este de așteptat limitarea perioadei de valabilitate. Furnizorul trebuie să-și dea avizul în privința condițiilor de depozitare și a valabilității produsului.

      (7)  Acest carburant trebuie să se bazeze doar pe obținere directă și numai pe componente ale distilatului de hidrocarburi cracate; desulfurarea este permisă. Nu trebuie să conțină aditivi metalici sau de îmbunătățire a cifrei octanice.”
   ANEXA V
   MODIFICĂRI LA ANEXA I LA DIRECTIVA 80/1268/CEE
   1.   Punctul 3.1.1 se modifică după cum urmează:
   Se elimină „astfel cum a fost modificat ultima dată prin Directiva 78/665/CEE”.
   2.   Punctul 7 se completează după cum urmează:

      „7.   EXTINDEREA OMOLOGĂRII CEE DE TIP
      7.1.   Tipuri de vehicule modificate pentru funcționare cu benzină fără plumb
      Se extinde omologarea unui tip de vehicul modificat și/sau adaptat numai pentru a putea funcționa cu benzină fără plumb, în conformitate cu Directiva 85/210/CEE, sub rezerva aprobării de către autoritatea de omologare de tip, în următoarele condiții alternative:
      7.1.1.1.   constructorul certifică faptul că consumul de carburant pentru fiecare condiție de încercare nu s-a modificat cu peste 5 % din valoarea obținută pentru tipul de vehicul omologat inițial, nemodificat. În acest caz, extinderea confirmă valorile din omologarea inițială de tip sau
      7.1.1.2.   constructorul declară o valoare revizuită a consumului de carburant pentru oricare dintre cele trei condiții de încercare care depășește cu peste 5 % valoarea obținută pentru tipul de vehicul omologat inițial, nemodificat. În acest caz, prelungirea specifică valorile noi aplicabile tipului de vehicul modificat.
      7.2.   Tipuri de vehicule modificate pentru orice alte scopuri
      7.2.1.   Omologarea unui tip de vehicul poate fi extinsă la tipurile de vehicule care prezintă diferențe în ceea ce privește caracteristicile menționate la anexa II, dacă autoritatea de omologare consideră că modificările făcute nu sunt de natură să aibă efecte negative substanțiale asupra consumului de carburant al vehiculului.”

   ANEXA VI
   MODIFICĂRI ALE DIRECTIVEI 88/1269/CEE, ANEXA I
   1.   Punctul 8 se înlocuiește cu următorul text:

      „8.   EXTINDEREA OMOLOGĂRII CEE DE TIP
      8.1.   Tipuri de vehicule modificate pentru funcționare cu benzină fără plumb
      Se extinde omologarea unui tip de vehicul modificat și/sau adaptat numai pentru a putea funcționa cu benzină fără plumb, în conformitate cu Directiva 85/210/CEE, sub rezerva aprobării de către autoritatea de omologare de tip, în următoarele condiții alternative:
      8.1.1.1.   constructorul certifică faptul că puterea motorului vehiculului modificat rămâne în limitele de conformitate a producției, astfel cum se prevede la punctul 9.2, obținute cu vehiculul inițial, nemodificat, pentru care i s-a acordat omologarea de tip. În acest caz, extinderea confirmă puterea prevăzută în omologarea de tip inițială sau
      8.1.1.2.   constructorul declară o valoare revizuită a puterii motorului care este mai mică decât cifra obținută cu vehiculul inițial, nemodificat, pentru care s-a acordat omologarea de tip. În acest caz, extinderea specifică noile valori declarate ca aplicabile tipului de vehicul modificat.
      8.2.   Tipuri de vehicule modificate pentru orice alte scopuri
      Orice alte modificări ale motorului în ceea ce privește caracteristicile menționate în apendicele 1 sau apendicele 2 la prezenta anexă sunt raportate autorităților competente. Autoritatea poate apoi:
      8.2.1.   considera că modificările efectuate nu sunt de natură să aibă efecte substanțiale asupra puterii motorului sau
      8.2.2.   solicita o nouă determinare a puterii motorului prin efectuarea încercărilor pe care le consideră necesare.”

   2.   Punctul 9 se înlocuiește cu următorul text:

      „9.   TOLERANȚE PENTRU MĂSURAREA PUTERII NETE
      9.1.   Puterea netă indicată de constructor pentru un tip de motor este acceptată dacă nu diferă față de valorile măsurate de serviciul tehnic pe motorul trimis pentru încercare, cu peste ± 2 % în cazul puterii maxime și cu peste ± 4 % la celelalte puncte de măsurare de pe curbă, cu o toleranță de ± 1,5 % pentru viteza motorului.
      9.2.   În timpul încercărilor de verificare a conformității producției, puterea se măsoară la două viteze ale motorului S1 și S2 corespunzătoare punctelor de măsurare a puterii maxime și cuplului maxim acceptat pentru omologarea de tip. La aceste două viteze, care sunt supuse unei toleranțe de + 5 %, puterea netă măsurată în cel puțin un punct din intervalul S1 ± 5 % și S2 ± 5 % nu trebuie să difere cu peste ± 5 % față de cifra aprobată.”


title: Directiva 2006/107/CE a Consiliului din 20 noiembrie 2006 de adaptare a Directivei 89/108/CEE referitoare la alimentele congelate rapid destinate consumului uman și a Directivei 2000/13/CE a Parlamentului European și a Consiliului referitoare la etichetarea și prezentarea produselor alimentare, precum și la publicitatea acestora, având în vedere aderarea Bulgariei și a României

text:
Anunţ juridic important

|

32006L0107

Jurnalul Oficial L 363 , 20/12/2006 p. 0411 - 0413

		Directiva 2006/107/CE a Consiliuluidin 20 noiembrie 2006de adaptare a Directivei 89/108/CEE referitoare la alimentele congelate rapid destinate consumului uman și a Directivei 2000/13/CE a Parlamentului European și a Consiliului referitoare la etichetarea și prezentarea produselor alimentare, precum și la publicitatea acestora, având în vedere aderarea Bulgariei și a RomânieiCONSILIUL UNIUNII EUROPENE,având în vedere Tratatul de instituire a Comunității Europene,având în vedere Tratatul de aderare a Bulgariei și a României [1], în special articolul 43 alineatul (3),având în vedere Actul de aderare a Bulgariei și a României, în special articolul 56,având în vedere propunerea Comisiei,întrucât:(1) În conformitate cu articolul 56 din Actul de aderare, atunci când acte ale instituțiilor rămân valabile după 1 ianuarie 2007 și necesită adaptări ca urmare aderării și adaptările necesare nu au fost prevăzute în Actul de aderare sau în anexele sale, actele necesare sunt adoptate de către Consiliu, cu excepția cazului în care Comisia a adoptat actul original.(2) Actul final al Conferinței care a redactat Tratatul de aderare indica faptul că Înaltele Părți Contractante au ajuns la un acord politic asupra unei serii de adaptări a actelor adoptate de către instituții ca urmare a aderării și au invitat Consiliul și Comisia să adopte aceste adaptări înainte de aderare, completate și actualizate, acolo unde este cazul, pentru a ține seama de evoluția dreptului Uniunii.(3) Directiva 89/108/CEE a Consiliului privind apropierea legislațiilor statelor membre referitoare la alimentele congelate rapid destinate consumului uman [2] și Directiva 2000/13/CE a Parlamentului European și a Consiliului din 20 martie 2000 privind apropierea legislațiilor referitoare la etichetarea și prezentarea produselor alimentare, precum și la publicitatea acestora [3] ar trebui să fie modificate în consecință,ADOPTĂ PREZENTA DIRECTIVĂArticolul 1Directivele 89/108/CEE și 2001/13/CE se modifică în conformitate cu anexa.Articolul 2(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la data aderării Bulgariei și a României la Uniunea Europeană. Comisiei îi sunt comunicate de îndată de statele membre textele respectivelor dispoziții, precum și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare sub rezerva și la data intrării în vigoare a Tratatului de aderare a Bulgariei și a României.Articolul 4Prezenta directivă se adresează statelor membre.Adoptată la Bruxelles, 20 noiembrie 2006.Pentru ConsiliuPreședinteleJ. Korkeaoja[1] JO L 157, 21.6.2005, p. 11.[2] JO L 40, 11.2.1989, p. 34.[3] JO L 109, 6.5.2000, p. 29.--------------------------------------------------ANEXĂLIBERA CIRCULAȚIE A BUNURILORPRODUSE ALIMENTARRE1. 31989 L 0108: Directiva 89/108/CEE a Consiliului din 21 decembrie 1988 privind apropierea legislațiilor statelor membre referitoare la alimentele congelate rapid destinate consumului uman (JO L 40, 11.2.1989, p. 34) astfel cum a fost modificată prin:- 11994 N: Actul privind condițiile de aderare și adaptările tratatelor – Aderarea Republicii Austria, a Republicii Finlanda și a Regatului Suediei (JO L 241, 29.8.1994, p. 21),12003 T: Actul privind condițiile de aderare și adaptările tratatelor – Aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace (JO L 236, 23.9.2003, p. 33),- 32003 R 1882: Regulamentul (CE) nr. 1882/2003 al Parlamentului European și al Consiliului din 29.9.2003 (JO L 284, 31.10.2003, p. 1).La articolul 8 alineatul (1) litera (a) se adaugă următoarele:"— în limba bulgară : бързо замразена,— în limba româna : congelare rapidă.".2. 3 2003 L 0013: Directiva 2000/13/CE a Parlamentului European și a Consiliului din 20 martie 2000 privind apropierea legislațiilor referitoare la etichetarea și prezentarea produselor alimentare, precum și la publicitatea acestora (JO L 109, 6.5.2000, p. 29), astfel cum a fost modificată prin:- 32001 L 0101: Directiva 2001/101/CE a Comisiei din 26.11.2001 (JO L 310, 28.11.2001, p. 19),- 12003 T: Actul privind condițiile de aderare și adaptările tratatelor – Aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace (JO L 236, 23.9.2003, p. 33),- 32003 L 0089: Directiva 2003/89/CE a Parlamentului European și a Consiliului din 10.11.2003 (JO L 308, 25.11.2003, p. 15).(a) La articolul 5 alineatul (3), lista care începe cu "in Spanish" și se termină cu "joniserande strålning" se înlocuiește cu următoarea listă:- "— în limba bulgară:"облъчено" sau "обработено с йонизиращо лъчение",- — în limba spaniolă:"irradiado" sau "tratado con radiación ionizante",- — în limba cehă:"ozářeno" sau "ošetřeno ionizujícím zářením",- — în limba daneză:"bestrålet/…" sau "strålekonserveret" sau "behandlet med ioniserende stråling" sau "konserveret med ioniserende stråling",- — în limba germană:"bestrahlt" sau "mit ionisierenden Strahlen behandelt",- — în limba estonă:"kiiritatud" sau "töödeldud ioniseeriva kiirgusega",- — în limba greacă:"επεξεργασμένο με ιονίζουσα ακτινοβολία" sau "ακτινοβολημένο",- — în limba engleză:"irradiated" sau "treated with ionising radiation",- — în limba franceză:"traité par rayonnements ionisants" sau "traité par ionisation",- — în limba italiană:"irradiato" sau "trattato con radiazioni ionizzanti";- — în limba letonă:"apstarots" sau "apstrādāts ar jonizējošo starojumu",- — în limba lituaniană:"apšvitinta" sau "apdorota jonizuojančiąja spinduliuote",- — în limba maghiară:"sugárkezelt" sau "ionizáló energiával kezelt",- — în limba malteză:"ittrattat bir-radjazzjoni" sau "ittrattat b'radjazzjoni ionizzanti",- — în limba olandeză:"doorstraald" sau "door bestraling behandeld" sau "met ioniserende stralen behandeld",- — în limba polonă:"napromieniony" sau "poddany działaniu promieniowania jonizującego",- — în limba portugheză:"irradiado" sau "tratado por irradiaçăo" sau "tratado por radiaçăo ionizante",- — în limba română:"iradiate" sau "tratate cu radiații ionizante",- — în limba slovacă:"ošetrené ionizujúcim žiarením",- — în limba slovenă:"obsevano" sau "obdelano z ionizirajočim sevanjem",- — în limba finlandeză:"säteilytetty" sau "käsitelty ionisoivalla säteilyllä",- — în limba suedeză:"bestrålad" sau "behandlad med joniserande strålning"";(b) la articolul 10 alineatul (2) lista care începe cu "in Spanish" și se termină cu "sista förbrukningsdag" se înlocuiește cu următoarea listă:- "— în limba bulgară: "използвай преди",- — în limba spaniolă: "fecha de caducidad",- — în limba cehă: "spotřebujte do",- — în limba daneză: "sidste anvendelsesdato",- — în limba germană: "verbrauchen bis",- — în limba estonă: "kõlblik kuni",- — în limba greacă: "ανάλωση μέχρι",- — în limba engleză: "use by",- — în limba franceză: "à consommer jusqu'au",- — în limba italiană: "da consumare entro",- — în limba letonă: "izlietot līdz",- — în limba lituaniană: "tinka vartoti iki",- — în limba maghiară: "fogyasztható",- — în limba malteză: "uża sa",- — în limba olandeză: "te gebruiken tot",- — în limba polonă: "należy spożyć do",- — în limba portugheză: "a consumir até",- — în limba română: "expiră la data de",- — în limba slovacă: "spotrebujte do",- — în limba slovenă: "porabiti do",- — în limba finlandeză: "viimeinen käyttöajankohta",- — în limba suedeză: "sista förbrukningsdag"."--------------------------------------------------


title: Directiva 2009/164/UE a Comisiei din 22 decembrie 2009 de modificare, în scopul adaptării la progresul tehnic, a anexelor II și III la Directiva 76/768/CEE a Consiliului cu privire la produsele cosmetice (Text cu relevanță pentru SEE)

text:
               23.12.2009

               RO

               Jurnalul Oficial al Uniunii Europene

               L 344/41

      DIRECTIVA 2009/164/UE A COMISIEI

   din 22 decembrie 2009
   de modificare, în scopul adaptării la progresul tehnic, a anexelor II și III la Directiva 76/768/CEE a Consiliului cu privire la produsele cosmetice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice (1), în special articolul 8 alineatul (2),
   după consultarea Comitetului științific pentru siguranța consumatorilor,
   întrucât:

               (1)

               În prezent, este interzisă utilizarea substanței ulei de verbină (Lippia citriodora Kunth.) în produsele cosmetice, aceasta fiind inclusă în anexa II la Directiva 76/768/CEE, la numărul de ordine 450. Interzicerea acestei substanțe a fost introdusă pe baza unui aviz din mai 2000 al Comitetului științific pentru produse cosmetice și produse nealimentare destinate consumatorilor (SCCNFP), ulterior înlocuit de „Comitetul științific pentru produse destinate consumatorilor (CSPC)” prin Decizia 2004/210/CE a Comisiei (2) și, mai târziu, de „Comitetul științific pentru siguranța consumatorilor (CSSC)” prin Decizia 2008/721/CE a Comisiei (3). SCCNFP a recomandat interzicerea uleiurilor esențiale de verbină (Lippia citriodora Kunth.) și a derivaților, și anume concrete și absolute, atunci când se utilizează ca ingredient pentru parfumuri, din cauza potențialului lor sensibilizant.

               (2)

               Totuși, SCCNFP a concluzionat ulterior, într-un aviz emis în 2001, că absolutul de verbină obținut din Lippia citriodora Kunth. nu ar trebui folosit în produsele cosmetice finite la un nivel care depășește 0,2 %. Prin urmare, este necesară includerea absolutului de verbină (Lippia citriodora Kunth.) alături de restricția sa respectivă în anexa III partea 1 la Directiva 76/768/CEE. De asemenea, este necesară modificarea numărului de ordine 450 din anexa II în scopul de a se preciza că se interzice utilizarea ca ingredient pentru parfumuri a substanțelor uleiuri esențiale de verbină (Lippia citriodora Kunth.) și derivați, altele decât absolutul.

               (3)

               Directiva 2008/42/CE a Comisiei din 3 aprilie 2008 de modificare a Directivei 76/768/CEE a Consiliului privind produsele cosmetice, în scopul adaptării anexelor II și III la progresul tehnic (4) a inclus, în anexa III partea 1 la Directiva 76/768/CEE, o serie de esteri de alil care conțin alcool alilic ca impuritate. Substanța allyl phenethyl ether poate, de asemenea, să conțină alcool alilic ca impuritate. În 2000, SCCNFP a emis un aviz care recomandă pentru această substanță o limită superioară de 0,1 % de alcool alilic ca impuritate.

               (4)

               Având în vedere avizul SCCNFP, precum și din motive legate de coerență, este necesară includerea în anexa III partea 1 la Directiva 76/768/CEE a substanței allyl phenethyl ether, împreună cu restricția sa respectivă.

               (5)

               Grupul de substanțe Terpene terpenoids sinpine este, în prezent, reglementat la numărul de ordine 130 din anexa III partea 1 la Directiva 76/768/CEE. Totuși, termenul „sinpine” este o denumire comercială și, în consecință, ar trebui eliminat din denumirea respectivului grup de substanțe.

               (6)

               Prin urmare, Directiva 76/768/CEE ar trebui modificată în consecință.

               (7)

               Pentru a asigura o trecere armonioasă de la formulele existente ale produselor cosmetice la formule care respectă cerințele prevăzute în prezenta directivă, este necesar să se prevadă perioade de tranziție adecvate.

               (8)

               Măsurile prevăzute în prezenta directivă sunt conforme cu avizul Comitetului permanent pentru produse cosmetice,

         ADOPTĂ PREZENTA DIRECTIVĂ:
   Articolul 1
   Anexele II și III la Directiva 76/768/CEE se modifică în conformitate cu anexa la prezenta directivă.
   Articolul 2
   Statele membre iau toate măsurile necesare pentru a se asigura că, începând de la 15 februarie 2011, producătorii din Uniune sau importatorii stabiliți în Uniune nu vor introduce pe piață niciun produs cosmetic care nu este conform cu prezenta directivă.
   Statele membre iau toate măsurile necesare pentru a se asigura că, începând de la 15 august 2011, în Uniune, nu se va comercializa sau distribui către consumatorul final niciun produs cosmetic care nu este conform cu prezenta directivă.
   Articolul 3
   (1)   Statele membre adoptă și publică, până la 15 august 2010 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
   Statele membre aplică actele respective începând de la 15 februarie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care acestea le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 22 decembrie 2009.

            Pentru Comisie

         José Manuel BARROSO

            Președintele

      (1)  JO L 262, 27.9.1976, p. 169.

      (2)  JO L 66, 4.3.2004, p. 45.

      (3)  JO L 241, 10.9.2008, p. 21.

      (4)  JO L 93, 4.4.2008, p. 13.

      ANEXĂ
      Directiva 76/768/CEE se modifică după cum urmează:

                  1.

                  În anexa II, numărul de ordine 450, „ulei de verbină (Lippia citriodora Kunth.) (nr. CAS 8024-12-2), când se utilizează ca ingredient pentru parfumuri” se înlocuiește cu „uleiuri esențiale de verbină (Lippia citriodora Kunth.) și derivați, altele decât absolutul (nr. CAS 8024-12-2), când se utilizează ca ingredient pentru parfumuri”.

                  2.

                  Anexa III partea 1 se modifică după cum urmează:

                              (a)

                              următoarea rubrică se introduce după rubrica cu numărul de ordine 151:

                                          Număr de ordine

                                          Substanță

                                          Restricții

                                          Condiții de utilizare și avertizări care trebuie să fie tipărite pe etichetă

                                          Domeniu de aplicare și/sau utilizare

                                          Concentrație maximă autorizată în produsul cosmetic finit

                                          Alte limitări și cerințe

                                          a

                                          b

                                          c

                                          d

                                          e

                                          f

                                          „151 bis

                                          Allyl phenethyl ether
                                          Nr. CAS 14289-65-7
                                          Nr. CE 238-212-2

                                          Nivelul de alcool alilic liber în ester ar trebui să fie sub 0,1 %”;

                              (b)

                              se adaugă următoarea rubrică:

                                          Număr de ordine

                                          Substanță

                                          Restricții

                                          Condiții de utilizare și avertizări care trebuie să fie tipărite pe etichetă

                                          Domeniu de aplicare și/sau utilizare

                                          Concentrație maximă autorizată în produsul cosmetic finit

                                          Alte limitări și cerințe

                                          a

                                          b

                                          c

                                          d

                                          e

                                          f

                                          „X

                                          Absolut de verbină
                                          (Lippia citriodora Kunth.)
                                          Nr. CAS 8024-12-2

                                          0,2 %”;

                              (c)

                              în coloana (b) de la rubrica privind numărul de ordine 130, termenii „Terpene terpenoids sinpine” se înlocuiesc cu „Terpenes și terpenoids”.


title: Directiva 2009/55/CE a Consiliului din 25 mai 2009 privind scutirile de taxe aplicabile la introducerea definitivă de bunuri personale ale persoanelor fizice provenind dintr-un stat membru (versiune codificată)

text:
               10.6.2009

               RO

               Jurnalul Oficial al Uniunii Europene

               L 145/36

      DIRECTIVA 2009/55/CE A CONSILIULUI

   din 25 mai 2009
   privind scutirile de taxe aplicabile la introducerea definitivă de bunuri personale ale persoanelor fizice provenind dintr-un stat membru
   (versiune codificată)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 93,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social European (2),
   întrucât:

               (1)

               Directiva 83/183/CEE a Consiliului din 28 martie 1983 privind scutirile de taxe aplicabile importurilor permanente de proprietăți ale persoanelor fizice dintr-un stat membru (3) a fost modificată în mod substanțial și în repetate rânduri (4). Pentru motive motive de claritate și de raționalizare, respectiva directivă ar trebui să fie codificată.

               (2)

               Pentru a conștientiza populația statelor membre cu privire la activitățile Comunității, ar trebui să fie menținute măsurile deja adoptate în beneficiul persoanelor fizice, pentru a asigura în cadrul Comunității condițiile pieței interne.

               (3)

               Obstacolele fiscale în calea introducerii într-un stat membru de către persoanele fizice a unor bunuri personale care se găsesc într-un alt stat membru sunt de natură să împiedice, în special, libera circulație a persoanelor în cadrul Comunității. Prin urmare, se impune eliminarea acestor obstacole cât mai rapid prin introducerea unor scutiri de taxe.

               (4)

               Respectivele scutiri de taxe se pot aplica numai la introducerea de bunuri care nu prezintă nici un caracter comercial sau speculativ și, prin urmare, ar trebui să fie stabilite limitele și condițiile pentru aplicarea acestor scutiri.

               (5)

               Ca urmare a adoptării unor dispoziții de armonizare în domeniul accizelor și al taxei pe valoarea adăugată, normele referitoare la scutirile de taxe și francize la import au devenit, în aceste domenii, caduce.

               (6)

               Prezenta directivă nu trebuie să aducă atingere obligațiilor statelor membre în ceea ce privește termenele de transpunere în dreptul național a directivelor menționate în anexa I partea B,

         ADOPTĂ PREZENTA DIRECTIVĂ:
   CAPITOLUL I

      DISPOZIȚII GENERALE

   Articolul 1
   Domeniul de aplicare
   (1)   Statele membre acordă, în condițiile și în cazurile prevăzute în continuare, scutire de impozitul pe consum care se aplică în mod obișnuit la introducerea definitivă de către o persoană fizică a bunurilor personale provenind dintr-un alt stat membru.
   (2)   Nu sunt reglementate de prezenta directivă:

               (a)

               taxa pe valoarea adăugată;

               (b)

               accizele;

               (c)

               taxele specifice și/sau periodice legate de folosirea bunurilor menționate la alineatul (1) în interiorul țării, precum, de exemplu, taxele de înmatriculare a vehiculelor, taxele de drum și redevențele TV.

         Articolul 2
   Condiții privind bunurile
   (1)   În înțelesul prezentei directive, „bunuri personale” înseamnă bunurile destinate uzului personal al persoanei în cauză sau nevoilor gospodăriei acesteia. Respectivele bunuri nu trebuie să prezinte, prin natura sau cantitatea lor, un interes comercial și nu trebuie să fie destinate unei activități economice în înțelesul articolului 9 alineatul (1) și al articolelor 10-13 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (5). Cu toate acestea, reprezintă, de asemenea, bunuri personale uneltele sau instrumentele necesare persoanei în cauză pentru exercitarea profesiei sau activității sale.
   (2)   Scutirea prevăzută la articolul 1 se acordă bunurilor personale:

               (a)

               care au fost achiziționate conform condițiilor generale de impozitare în vigoare pe piața internă a unuia dintre statele membre și care nu beneficiază, datorită ieșirii din statul membru de proveniență, de niciun fel de scutiri sau rambursări de impozit pe consum. În sensul prezentei directive, sunt considerate ca îndeplinind această condiție bunurile achiziționate în condițiile prevăzute la articolul 151 din Directiva 2006/112/CE, cu excepția alineatului (1) primul paragraf litera (e);

               (b)

               care au fost utilizate de persoana în cauză anterior transferului reședinței sau stabilirii unei reședințe secundare. În cazul autovehiculelor (inclusiv remorcile acestora), rulotelor, locuințelor mobile, ambarcațiunilor de agrement și aeronavelor private, statele membre pot solicita ca persoana în cauză să le fi utilizat pentru o perioadă de cel puțin șase luni anterior transferului reședinței.

         Pentru bunurile menționate la litera (a) teza a doua, statele membre pot solicita:

               (i)

               în cazul autovehiculelor (inclusiv remorcile acestora), rulotelor, locuințelor mobile, ambarcațiunilor de agrement și aeronavelor private, ca persoana în cauză să le fi utilizat pentru o perioadă de cel puțin 12 luni anterior transferului reședinței;

               (ii)

               în cazul altor bunuri, ca persoana în cauză să le fi utilizat pentru o perioadă de cel puțin șase luni anterior transferului reședinței.

         (3)   Autoritățile competente solicită dovada îndeplinirii condițiilor prevăzute la alineatul (2) în cazul autovehiculelor (inclusiv remorcile acestora), caravanelor, caselor mobile, bărcilor pentru agrement sau avioanelor personale. În cazul altor bunuri, acestea solicită dovezi numai în cazul în care există suspiciuni serioase de fraudă.
   Articolul 3
   Condiții de introducere
   Introducerea de bunuri se poate efectua o dată sau în mai multe rânduri în termenele prevăzute la articolele 7-10.
   Articolul 4
   Obligații ulterioare introducerii
   Autovehiculele (inclusiv remorcile acestora), rulotele, locuințele mobile, ambarcațiunile de agrement și avioanele personale introduse nu pot fi cesionate, închiriate sau împrumutate în perioada de 12 luni următoare introducerii lor cu scutire de obligații fiscale, cu excepția cazurilor justificate corespunzător autorităților competente ale statului membru de destinație.
   Articolul 5
   Condiții speciale pentru anumite categorii de bunuri
   La introducerea de cai de călărie, de autovehicule (inclusiv remorcile acestora), de rulote, de locuințe mobile, de ambarcațiuni de agrement sau de avioane personale scutirea se acordă numai dacă persoana fizică își transferă reședința obișnuită în statul membru de destinație.
   Articolul 6
   Reguli generale de stabilire a reședinței
   (1)   În sensul prezentei directive, „reședința obișnuită” înseamnă locul unde o persoană locuiește în mod obișnuit, adică cel puțin 185 de zile în fiecare an calendaristic, în virtutea relațiilor sale personale și profesionale, sau în cazul persoanelor care nu au relații profesionale, în virtutea unor legături strânse între respectiva persoană și locul în care locuiește.
   Cu toate acestea, reședința obișnuită a unei persoane ale cărei relații profesionale se află într-un alt loc decât cel al relațiilor sale personale și care, prin urmare, locuiește alternativ în mai multe locuri situate în două sau mai multe state membre, se consideră a fi locul unde acea persoană are relații personale, cu condiția ca acea persoană să se întoarcă acolo în mod regulat. Această ultimă condiție nu trebuie îndeplinită dacă persoana trăiește într-un stat membru pentru a îndeplini o însărcinare pe o perioadă limitată. Frecventarea unei universități sau a unei școli nu implică transferul reședinței obișnuite.
   (2)   Persoanele fizice fac dovada reședinței obișnuite prin orice mijloace de probă, în special cu cartea de identitate sau orice alt document valabil.
   (3)   În cazul în care autoritățile competente ale statului membru de destinație au îndoieli privind valabilitatea unei declarații privind reședința obișnuită, efectuată în conformitate cu alineatul (2), sau în scopul unor controale specifice, acestea pot solicita informații sau probe suplimentare.
   CAPITOLUL II

      INTRODUCEREA BUNURILOR PERSONALE CU OCAZIA TRANSFERULUI REȘEDINȚEI OBIȘNUITE

   Articolul 7
   (1)   Scutirea prevăzută la articolul 1 se acordă, în condițiile menționate la articolele 2-5, la introducerea de către o persoană fizică a bunurilor personale cu ocazia transferului reședinței sale obișnuite.
   Scutirea se acordă, fără a aduce atingere vreunei proceduri comunitare de tranzit aplicabile, sub rezerva întocmirii unui inventar al bunurilor, pe hârtie simplă, însoțit, în cazul în care statul prevede astfel, de o declarație ale cărei model și conținut se definesc în conformitate cu procedura menționată la articolul 248a alineatul (2) din Regulamentul (CEE) nr. 2913/92 al Consiliului din 12 octombrie 1992 de instituire a codului vamal comunitar (6). În inventar nu poate fi solicitată nicio mențiune a valorii bunurilor.
   (2)   Ultima operațiune de introducere de bunuri trebuie efectuată în termen de 12 luni de la transferul reședinței obișnuite. În cazul în care, în conformitate cu articolul 3, bunurile sunt introduse în cadrul mai multor operațiuni, în perioada menționată, statele membre pot solicita prezentarea unui inventar complet la care alte birouri vamale pot face trimitere, în cazul unor noi mutări, doar la prima introducere. Inventarul în cauză poate fi completat cu acordul autorităților competente din statul membru de destinație.
   CAPITOLUL III

      INTRODUCEREA BUNURILOR PERSONALE CU OCAZIA MOBILĂRII UNEI REȘEDINȚE SECUNDARE SAU A RENUNȚĂRII LA O ASTFEL DE REȘEDINȚĂ

   Articolul 8
   (1)   Scutirea prevăzută la articolul 1 se acordă, în condițiile menționate la articolele 2-5, la introducerea de către o persoană fizică a bunurilor personale destinate mobilării unei reședințe secundare.
   Această scutire se acordă numai dacă:

               (a)

               persoana în cauză este proprietara reședinței secundare sau a închiriat-o pentru o perioadă de cel puțin 12 luni;

               (b)

               bunurile introduse corespund mobilierului obișnuit pentru reședința secundară.

         (2)   De asemenea, scutirea se acordă, în condițiile menționate la alineatul (1), în cazul introducerii de bunuri pentru reședința obișnuită sau pentru o altă reședință secundară ca urmare a renunțării la reședința secundară, cu condiția ca bunurile respective să fi fost efectiv în posesia persoanei în cauză și aceasta să le fi folosit anterior stabilirii reședinței secundare.
   Ultima operațiune de introducere de bunuri trebuie efectuată în termen de 12 luni de la renunțarea la rezidența secundară.
   CAPITOLUL IV

      INTRODUCEREA DE BUNURI CU OCAZIA CĂSĂTORIEI

   Articolul 9
   (1)   Fără a aduce atingere articolelor 2-5, orice persoană are dreptul, cu ocazia căsătoriei, la scutirea de taxele menționate la articolul 1 alineatul (1) la introducerea în statul membru în care intenționează să își transfere reședința obișnuită a bunurilor personale dobândite sau utilizate, în următoarele condiții:

               (a)

               introducerea să aibă loc într-o perioada care începe cu două luni înainte de data stabilită a căsătoriei și se încheie la patru luni după data căsătoriei;

               (b)

               persoana în cauză face dovada că formalitățile preliminare necesare pentru căsătorie au fost începute sau că s-a celebrat căsătoria.

         (2)   Scutirea se acordă, de asemenea, pentru cadourile oferite în mod obișnuit cu ocazia căsătoriei, primite de o persoană care îndeplinește condițiile prevăzute la alineatul (1) de la persoane având reședința obișnuită într-un alt stat membru decât statul membru de destinație. Scutirea se aplică cadourilor a căror valoare unitară este de maximum 350 EUR. Cu toate acestea, statele membre pot să acorde scutiri cu valori mai mari de 350 EUR cu condiția ca valoarea fiecărui cadou scutit să nu depășească 1 400 EUR.
   (3)   Statele membre pot condiționa acordarea unei asemenea scutiri de depunerea unei garanții adecvate, dacă bunul este introdus înainte de data căsătoriei.
   (4)   Dacă o persoană fizică nu poate face dovada căsătoriei în termen de 4 luni de la data indicată pentru respectiva căsătorie, taxele sunt scadente la data introducerii.
   CAPITOLUL V

      INTRODUCEREA BUNURILOR PERSONALE ALE UNEI PERSOANE DECEDATE, DOBÂNDITE PRIN MOȘTENIRE

   Articolul 10
   Prin derogare de la articolul 2 alineatele (2) și (3), articolul 4 și articolul 5 alineatul (2), dar fără a aduce atingere celorlalte prevederi din articolele 2, 3 și 5, orice persoană fizică care obține prin moștenire (mortis causa) proprietatea sau uzufructul asupra bunurilor unei persoane decedate, care sunt situate într-un stat membru, poate introduce aceste bunuri într-un alt stat membru în care deține o reședință, cu scutire de taxe menționate la articolul 1 alineatul (1), în următoarele condiții:

               (a)

               persoana fizică să furnizeze autorităților competente ale statului membru de destinație o declarație eliberată de un notariat sau o altă autoritate competentă a statului membru de proveniență, care dovedește că bunurile pe care le introduce au fost obținute prin moștenire.

               (b)

               introducerea se efectuează în termen de 2 ani de la data la care persoana fizică a intrat în posesia lor.

         CAPITOLUL VI

      DISPOZIȚII FINALE

   Articolul 11
   (1)   Statele membre încearcă să reducă cât mai mult posibil formalitățile privind introducerile făcute de persoane fizice în limitele și condițiile prevăzute în prezenta directivă și să evite formalitățile de introducere care presupun controale care necesită descărcarea sau reîncărcarea la intrarea în statul membru de destinație.
   (2)   Statele membre pot menține și/sau introduce condiții de acordare a scutirilor de taxă mai puțin stricte decât cele prevăzute în prezenta directivă, cu excepția celor prevăzute la articolul 2 alineatul (2) litera (a).
   (3)   Fără a aduce atingere articolului 2 alineatul (2), statele membre nu pot aplica în interiorul Comunității, în temeiul prezentei directive, scutiri de taxe mai puțin favorabile decât cele pe care le acordă importurilor de bunuri personale din țări terțe de către persoane fizice.
   Articolul 12
   (1)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă, în special dispozițiile care rezultă în urma punerii în aplicare a dispozițiilor articolului 11 alineatele (2) și (3). Comisia aduce la cunoștința celorlalte state membre aceste dispoziții.
   (2)   La fiecare doi ani, după consultarea statelor membre, Comisia trimite Consiliului și Parlamentului European un raport cu privire la stadiul punerii în aplicare a prezentei directive în statele membre.
   Articolul 13
   Directiva 83/183/CEE astfel cum a fost modificată prin directivele menționate în anexa I partea A se abrogă fără a aduce atingere obligațiilor statelor membre cu privire la termenele de transpunere în dreptul național și de aplicare a directivelor prevăzute în anexa I partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa II.
   Articolul 14
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 15
   Prezenta directivă se adresează statelor membre.

      Adoptată la Bruxelles, 25 mai 2009.

            Pentru Consiliu

            Președintele

         J. ŠEBESTA

      (1)  Avizul din 16 decembrie 2008 (nepublicat încă în Jurnalul Oficial).

      (2)  Avizul din 17 septembrie 2008 (JO C 77, 31.3.2009, p. 148).

      (3)  JO L 105, 23.4.1983, p. 64.

      (4)  A se vedea anexa I partea A.

      (5)  JO L 347, 11.12.2006, p. 1.

      (6)  JO L 302, 19.10.1992, p. 1.

      ANEXA I

         PARTEA A

         Directiva abrogată și lista modificărilor ulterioare

      (menționate la articolul 13)

                  Directiva 83/183/CEE a Consiliului
                  (JO L 105, 23.4.1983, p. 64).

                  Directiva 89/604/CEE a Consiliului
                  (JO L 348, 29.11.1989, p. 28).

                  Directiva 91/680/CEE a Consiliului
                  (JO L 376, 31.12.1991, p. 1).

                  Numai în ceea ce privește articolul 2 alineatul (2) a treia liniuță

                  Directiva 92/12/CEE a Consiliului
                  (JO L 76, 23.3.1992, p. 1).

                  Numai în ceea ce privește articolul 23 alineatul (3) a doua liniuță

         PARTEA B

         Termene de transpunere în dreptul intern

      (menționate la articolul 13)

                  Directiva

                  Data limită de transpunere

                  83/183/CEE

                  1 ianuarie 1984

                  89/604/CEE

                  1 iulie 1990

                  91/680/CEE

                  1 ianuarie 1993 (1)

                  92/12/CEE

                  1 ianuarie 1993 (2)

         (1)  Statele membre asigură intrarea în vigoare a actelor cu putere de lege și a actelor administrative necesare pentru ca sistemele lor astfel adaptate la articolul 1 punctele (1)-(20) și punctele (22), (23) și (24) și articolul 2 din Directiva 91/680/CEE să intre în vigoare la 1 ianuarie 1993.

         (2)  În ceea ce privește articolul 9 alineatul (3), Regatul Danemarcei este autorizat să introducă actele cu putere de lege și actele administrative necesare aducerii la îndeplinire a acestor dispoziții până la 1 ianuarie 1993.

      ANEXA II

         TABEL DE CORESPONDENțĂ

                  Directiva 83/183/CEE

                  Prezenta directivă

                  Articolul 1 alineatul (1)

                  Articolul 1 alineatul (1)

                  —

                  Articolul 1 alineatul (2) litera (a)

                  —

                  Articolul 1 alineatul (2) litera (b)

                  Articolul 1 alineatul (2)

                  Articolul 1 alineatul (2) litera (c)

                  Articolul 2 alineatul (1)

                  Articolul 2 alineatul (1)

                  Articolul 2 alineatul (2) primul paragraf litera (a)

                  Articolul 2 alineatul (2) primul paragraf litera (a)

                  Articolul 2 alineatul (2) primul paragraf litera (b)

                  Articolul 2 alineatul (2) primul paragraf litera (b)

                  Articolul 2 alineatul (2) al doilea paragraf teza introductivă

                  Articolul 2 alineatul (2) al doilea paragraf teza introductivă

                  Articolul 2 alineatul (2) al doilea paragraf prima liniuță

                  Articolul 2 alineatul (2) al doilea paragraf punctul (i)

                  Articolul 2 alineatul (2) al doilea paragraf a doua liniuță

                  Articolul 2 alineatul (2) al doilea paragraf punctul (ii)

                  Articolul 2 alineatul (2) al doilea paragraf teza finală

                  —

                  Articolul 2 alineatul (3)

                  Articolul 2 alineatul (3)

                  Articolul 3

                  Articolul 3

                  Articolul 4

                  Articolul 4

                  Articolul 5 alineatul (1)

                  —

                  Articolul 5 alineatul (2)

                  Articolul 5

                  Articolul 6

                  Articolul 6

                  Articolul 7 alineatul (1) litera (a)

                  Articolul 7 alineatul (1) primul paragraf

                  Articolul 7 alineatul (1) litera (b)

                  Articolul 7 alineatul (1) al doilea paragraf

                  Articolul 7 alineatul (2)

                  Articolul 7 alineatul (2)

                  Articolul 8 alineatul (1) primul paragraf

                  Articolul 8 alineatul (1) primul paragraf

                  Articolul 8 alineatul (1) al doilea paragraf cuvinte introductive

                  Articolul 8 alineatul (1) al doilea paragraf cuvinte introductive

                  Articolul 8 alineatul (1) al doilea paragraf punctele (i) și (ii)

                  Articolul 8 alineatul (1) al doilea paragraf literele (a) și (b)

                  Articolul 8 alineatul (2)

                  Articolul 8 alineatul (2)

                  Articolele 9, 10 și 11

                  Articolele 9, 10 și 11

                  Articolul 12 alineatul (1)

                  —

                  Articolul 12 alineatul (2)

                  Articolul 12 alineatul (1)

                  Articolul 12 alineatul (3)

                  Articolul 12 alineatul (2)

                  —

                  Articolul 13

                  —

                  Articolul 14

                  Articolul 13

                  Articolul 15

                  —

                  Anexa I

                  —

                  Anexa II


title: Directiva 2008/21/CE a Parlamentului European și a Consiliului din 11 martie 2008 de modificare a Directivei 91/675/CEE a Consiliului de instituire a unui comitet european de asigurări și pensii ocupaționale, în ceea ce privește competențele de executare conferite Comisiei

text:
               19.3.2008

               RO

               Jurnalul Oficial al Uniunii Europene

               L 76/48

      DIRECTIVA 2008/21/CE A PARLAMENTULUI EUROPEAN ȘI A CONSILIULUI

   din 11 martie 2008
   de modificare a Directivei 91/675/CEE a Consiliului de instituire a unui comitet european de asigurări și pensii ocupaționale, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 47 alineatul (2),
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 91/675/CEE a Consiliului (3) prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (4).

               (2)

               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elemente neesențiale ale unui act de bază adoptat în conformitate cu procedura prevăzută la articolul 251 din tratat, printre altele, prin eliminarea unora dintre aceste elemente sau prin completarea actului cu noi elemente neesențiale.

               (3)

               În conformitate cu declarația Parlamentului European, a Consiliului și a Comisiei (5) cu privire la Decizia 2006/512/CE, pentru ca procedura de reglementare cu control să fie aplicabilă actelor adoptate în conformitate cu procedura prevăzută la articolul 251 din tratat care sunt deja în vigoare, actele respective trebuie să fie adaptate în conformitate cu procedurile aplicabile.

               (4)

               Măsurile necesare pentru punerea în aplicare a directivelor în domeniul asigurărilor generale directe și al asigurărilor directe de viață, al reasigurărilor și al pensiilor ocupaționale ar trebui să fie adoptate în conformitate cu Decizia 1999/468/CE. Deoarece măsurile respective au un domeniu general de aplicare și sunt destinate să modifice elemente neesențiale ale respectivelor directive, printre altele prin completarea lor cu noi elemente neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Directiva 91/675/CEE ar trebui, prin urmare, să fie modificată în mod corespunzător.

               (6)

               Deoarece modificările aduse Directivei 91/675/CEE prin prezenta directivă sunt de natură tehnică și se referă numai la procedura comitetului, acestea nu trebuie să fie transpuse de statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Modificări
   Directiva 91/675/CEE se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Atunci când se face trimitere la prezentul articol, se aplică articolul 5a alineatele (1)-(4) și articolul 7 din Decizia 1999/468/CE (6), având în vedere dispozițiile articolului 8 din respectiva decizie.

               2.

               Se introduce următorul articol:
               „Articolul 2a
               Atunci când se face trimitere la prezentul articol, se aplică articolele 5 și 7 din Decizia 1999/468/CE, având în vedere dispozițiile articolului 8 din respectiva decizie.
               Termenul prevăzut la articolul 5 alineatul (6) din Decizia 1999/468/CE se stabilește la trei luni.”

         Articolul 2
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Destinatari
   Prezenta directivă se adresează statelor membre.

      Adoptată la Strasbourg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 45.

      (2)  Avizul Parlamentului European din 14 noiembrie 2007 (nepublicat încă în Jurnalul Oficial) și Decizia Consiliului din 3 martie 2008.

      (3)  JO L 374, 31.12.1991, p. 32. Directivă modificată ultima dată prin Directiva 2005/1/CE a Parlamentului European și a Consiliului (JO L 79, 24.3.2005, p. 9).

      (4)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

      (5)  JO C 255, 21.10.2006, p. 1.

      (6)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).”;


title: Directiva 2004/80/CE a Consiliului din 29 aprilie 2004 privind despăgubirea victimelor infracționalității

text:
Anunţ juridic important

|

32004L0080

Official Journal L 261 , 06/08/2004 P. 0002 - 0002 Official Journal L 261 , 06/08/2004 P. 0015 - 0018 Ediţie specială în limba cehă Chapter 19 Volume 07 P. 65  - 68 Ediţie specială în limba estonă Chapter 19 Volume 07 P. 65  - 68 Ediţie specială în limba maghiară Chapter 19 Volume 07 P. 65  - 68 Ediţie specială în limba lituaniană Chapter 19 Volume 07 P. 65  - 68 Ediţie specială în limba letonă Chapter 19 Volume 07 P. 65  - 68 Ediţie specială în limba malteză Chapter 19 Volume 07 P. 65  - 68 Ediţie specială în limba polonă Chapter 19 Volume 07 P. 65  - 68 Ediţie specială în limba slovacă Chapter 19 Volume 07 P. 65  - 68 Ediţie specială în limba slovenă Chapter 19 Volume 07 P. 65  - 68

		20040429Directiva 2004/80/CE a Consiliuluidin 29 aprilie 2004privind despăgubirea victimelor infracționalitățiiCONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social European [3],întrucât:(1) Unul dintre obiectivele Comunității Europene îl constituie eliminarea, între statele membre, a obstacolelor existente în calea liberei circulații a persoanelor și serviciilor.(2) În cazul Cowan [4], Curtea a afirmat că, atunci când dreptul comunitar garantează unei persoane fizice libertatea de a se deplasa într-un alt stat membru, protecția integrității acestei persoane în statul membru respectiv, ca și cea a resortisanților și a rezidenților, constituie corolarul acestei libertăți de circulație. La realizarea acestui obiectiv ar trebui să contribuie măsuri pentru facilitarea despăgubirii victimelor infracționalității.(3) Consiliul European reunit la Tampere, în 15 și 16 octombrie 1999 a subliniat necesitatea stabilirii unor norme minime pentru protecția victimelor infracționalității, în special în ceea ce privește posibilitățile de acces la justiție și dreptul la reparație, inclusiv la rambursarea cheltuielilor de judecată.(4) În Declarația privind lupta împotriva terorismului, Consiliul European, reunit la Bruxelles, în 25 și 26 martie 2004, a solicitat adoptarea prezentei directive înainte de 1 mai 2004.(5) La 15 martie 2001, Consiliul adoptă Decizia-cadru 2001/220/JAI privind statutul victimelor în cadrul procesului penal [5]. Întemeiată pe titlul VI din Tratatul privind Uniunea Europeană, această decizie permite persoanelor să solicite reparații autorului infracțiunii ale cărei victime au fost, în cursul derulării unui proces penal.(6) Victimele infracționalității în Uniunea Europeană trebuie să aibă dreptul la o despăgubire echitabilă și corespunzătoare prejudiciilor suferite, indiferent de locul din Comunitatea Europeană în care a fost săvârșită infracțiunea.(7) Prezenta directivă stabilește un sistem de cooperare în vederea facilitării accesului victimelor infracționalității la despăgubire, în situații transfrontaliere; acest sistem trebuie să funcționeze pe baza unor mecanisme, în vigoare în statele membre, de despăgubire a victimelor infracționalității premeditate săvârșite prin violență pe teritoriile respective. Este necesar, așadar, să fie creat un mecanism de despăgubire în toate statele membre.(8) Majoritatea statelor membre au creat deja astfel de sisteme de despăgubire, în anumite cazuri pentru a răspunde obligațiilor care le revin conform Convenției europene din 24 noiembrie 1983 privind despăgubirea victimelor infracțiunilor săvârșite prin violență.(9) Dat fiind că măsurile cuprinse în prezenta directivă sunt necesare pentru realizarea obiectivelor Comunității și că tratatul nu prevede, pentru adoptarea prezentei directive, alte puteri de acțiune în afara celor prevăzute în articolul 308, este necesară aplicarea acestui din urmă articol.(10) Deseori, victimele infracțiunilor nu reușesc să obțină despăgubiri de la autorul infracțiunii ale cărei victime au fost, fie pentru că acesta din urmă nu dispune de resursele necesare pentru a respecta o hotărâre judecătorească prin care victimei îi sunt acordate daune-interese, fie pentru că nu poate fi identificat sau acționat în justiție.(11) Este necesară crearea unui sistem de cooperare între autoritățile statelor membre pentru a facilita accesul la despăgubire în cazurile în care infracțiunea a fost săvârșită într-un stat membru altul decât cel în care își are reședința victima.(12) Acest sistem trebuie să permită ca victima unei infracțiuni să se poată adresa întotdeauna unei autorități a statului membru în care își are reședința și să elimine dificultățile de ordin practic și lingvistic care pot apărea în situațiile transfrontaliere.(13) Acest sistem trebuie să conțină dispozițiile necesare pentru a permite victimei unei infracțiuni să găsească informațiile de care are nevoie pentru a depune cererea de despăgubire și pentru a asigura o cooperare eficientă între autoritățile implicate.(14) Prezenta directivă respectă drepturile fundamentale și principiile reafirmate în special prin Carta Drepturilor Fundamentale a Uniunii Europene ca principii generale ale dreptului comunitar.(15) Dat fiind că obiectivul care constă în facilitarea accesului victimelor infracționalității la despăgubire în situații transfrontaliere nu poate fi realizat în mod satisfăcător de către statele membre, din cauza aspectului transfrontalier, și că acesta poate fi, prin urmare, realizat cu mai mult succes la nivel comunitar, din motive legate de dimensiunile sau de efectele acțiunii, Comunitatea poate adopta măsuri în conformitate cu principiul subsidiarității consacrat în articolul 5 din tratat. În conformitate cu principiul proporționalității așa cum este enunțat în articolul menționat anterior, prezenta directivă se referă numai la ceea ce este necesar pentru atingerea acestor obiective.(16) Este necesară adoptarea măsurilor corespunzătoare pentru aplicarea prezentei directive în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei [6],ADOPTĂ PREZENTA DIRECTIVĂ:CAPITOLUL IACCESUL LA DESPĂGUBIRE ÎN SITUAȚIILE TRANSFRONTALIEREArticolul 1Dreptul de depunere a cererii în statul membru de reședințăÎn cazul în care infracțiunea premeditată a fost săvârșită prin violență într-un stat membru altul decât cel în care își are reședința în mod obișnuit solicitantul, statele membre asigură ca acesta să aibă dreptul să înainteze cererea unei autorități sau oricărui alt organism al statului membru respectiv.Articolul 2Responsabilitatea de plată a despăgubiriiDespăgubirea se plătește de către autoritatea competentă a statului membru pe teritoriul căruia a fost săvârșită infracțiunea.Articolul 3Autorități responsabile și proceduri administrative(1) Statele membre înființează sau desemnează una sau mai multe autorități sau orice alt organism, denumite în continuare "autorități responsabile cu asistența", având competența necesară pentru aplicarea articolului 1.(2) Statele membre înființează sau desemnează una sau mai multe autorități sau orice alt organism, denumite în continuare "autorități de decizie", având competența necesară pentru a se pronunța asupra cererilor de despăgubire.(3) Statele membre caută să limiteze la maxim formalitățile administrative necesare pentru depunerea unei cereri de despăgubire.Articolul 4Informații furnizate solicitanților potențialiStatele membre asigură ca persoanele care pot solicita reparații să aibă acces la informațiile esențiale privind posibilitățile de a solicita o despăgubire prin toate mijloacele pe care statele membre le consideră corespunzătoare.Articolul 5Asistența oferită solicitantului(1) Autoritatea responsabilă cu asistența furnizează solicitantului informațiile la care face referire articolul 4, precum și formularele de cerere necesare, pe baza manualului elaborat în aplicarea articolului 13 alineatul (2).(2) Autoritatea responsabilă cu asistența furnizează solicitantului, la cererea acestuia, indicații și informații generale despre modul de completare a formularului de cerere și despre documentele justificative ce i-ar putea fi solicitate.(3) Autoritatea responsabilă cu asistența nu procedează la nici o apreciere a cererii.Articolul 6Transmiterea cererilor(1) Autoritatea responsabilă cu asistența transmite cererea și documentele justificative autorității de decizie în cel mai scurt timp posibil.(2) Autoritatea responsabilă cu asistența transmite cererea prin formularul tip prevăzut la articolul 14.(3) Regimul lingvistic al cererii și documentelor justificative se stabilește în conformitate cu dispozițiile articolului 11 alineatul (1).Articolul 7Primirea cererilorDe îndată ce primește o cerere transmisă în conformitate cu articolul 6, autoritatea de decizie transmite autorității responsabile cu asistența și solicitantului, în cel mai scurt timp posibil, următoarele informații și documente:(a) numele persoanei de contact sau al departamentului care se ocupă de dosar;(b) o confirmare de primire a cererii;(c) dacă este posibil, o indicație privind termenul aproximativ în care se va emite o decizie privind cererea.Articolul 8Cereri de informații suplimentareAutoritatea responsabilă cu asistența furnizează solicitantului, după caz, indicații generale pentru a-l ajuta să răspundă la orice cerere de informații suplimentare formulată de către autoritatea de decizie.La cererea solicitantului, aceasta transmite ulterior, în cel mai scurt timp posibil, informațiile respective direct autorității de decizie, anexând, după caz, lista documentelor justificative transmise.Articolul 9Audierea solicitantului(1) Dacă autoritatea de decizie hotărăște, conform dreptului din statul membru căruia îi aparține, să audieze solicitantul sau orice altă persoană cum ar fi un martor sau un expert, aceasta poate contacta autoritatea responsabilă cu asistența pentru a lua măsurile necesare pentru ca:(a) părțile interesate să fie audiate direct de către autoritatea de decizie, conform dreptului din statul membru căruia îi aparțin, în special prin sistemul de teleconferință sau videoconferință sau pentru ca(b) părțile interesate să fie audiate de către autoritatea responsabilă cu asistența, conform dreptului din statul membru căruia aparțin, care transmite ulterior autorității de decizie un proces-verbal al audierii.(2) Audierea directă prevăzută la alineatul (1) litera (a) nu poate avea loc decât în colaborare cu autoritatea responsabilă de asistență și dacă părțile interesate își exprimă liber acordul, fără ca autoritatea de decizie să poată impune măsuri coercitive.Articolul 10Comunicarea decizieiAutoritatea de decizie transmite solicitantului și autorității responsabile cu asistența decizia privind cererea de despăgubire prin formularul tip prevăzut la articolul 14, în cel mai scurt timp posibil, conform legislației interne, după ce a emis decizia.Articolul 11Alte dispoziții(1) Informațiile pe care și le transmit autoritățile una celeilalte în conformitate cu articolele 6 – 10 sunt redactate:(a) în limbile oficiale sau într-una dintre limbile statului membru al autorității destinatare care corespunde uneia dintre limbile instituțiilor Comunității sau(b) într-o altă limbă a instituțiilor Comunității pe care statul membru s-a declarat dispus să o accepte,cu excepția:(i) textului integral al deciziilor adoptate de către autoritatea de decizie al căror regim lingvistic este stabilit de dreptul din statul membru căruia îi aparține aceasta;(ii) proceselor-verbale întocmite la încheierea unei audieri în aplicarea articolului 9 alineatul (1) litera (b), al căror regim lingvistic este stabilit de către autoritatea responsabilă cu asistența, sub rezerva ca acesta să corespundă uneia dintre limbile instituțiilor Comunității.(2) Serviciile oferite de către autoritatea responsabilă cu asistența în conformitate cu articolele 1 – 10 nu fac obiectul nici unei cereri de rambursare a taxelor sau a cheltuielilor de către solicitant sau autoritatea de decizie.(3) Formularele de cerere și alte documente transmise în aplicarea articolelor 6 – 10 sunt exceptate de la certificare sau de la orice altă formalitate echivalentă.CAPITOLUL IISISTEME NAȚIONALE DE DESPĂGUBIREArticolul 12(1) Dispozițiile privind accesul la despăgubire în situațiile transfrontaliere stabilite prin prezenta directivă funcționează în temeiul sistemelor în vigoare în statele membre de despăgubire a victimelor infracțiunilor premeditate săvârșite prin violență pe teritoriile lor respective.(2) Toate statele membre asigură ca dispozițiile de drept intern prevăd existența unui sistem de despăgubire a victimelor infracțiunilor premeditate săvârșite prin violență pe teritoriile lor respective care să garanteze o despăgubire echitabilă și corespunzătoare a victimelor.CAPITOLUL IIIDISPOZIȚII DE APLICAREArticolul 13Informații de transmis Comisiei și manualul de informații(1) Statele membre transmit Comisiei, până la 1 iulie 2005, precizări privind:(a) lista autorităților înființate sau desemnate în aplicarea articolului 3 alineatele (1) și (2), inclusiv, după caz, informațiile privind competența de exceptare și competența teritorială a autorităților menționate anterior;(b) limbile prevăzute la articolul 11 alineatul (1) litera (a) pe care autoritățile sunt dispuse să le accepte în sensul aplicării articolelor 6 – 10 precum și limba (limbile) oficială(e) alta (altele) decât limba proprie a acestora, în care acceptă să fie transmise cererile în conformitate cu articolul 11 alineatul (1) litera (b);(c) informațiile prevăzute în articolul 4;(d) formularele de solicitare a despăgubirii.Statele membre informează Comisia în privința oricărei modificări ulterioare care afectează aceste informații.(2) În colaborare cu statele membre, Comisia elaborează și publică pe Internet un manual conținând informațiile furnizate de către statele membre în aplicarea alineatului (1). Comisia are sarcina de a stabili dispoziții pentru asigurarea traducerilor necesare publicării manualului de informații.Articolul 14Formular tip pentru transmiterea cererilor și a deciziilorFormularele-tip pentru transmiterea cererilor și a deciziilor, în conformitate cu procedura prevăzută în articolul 15 alineatul (2), se stabilesc până la 31 octombrie 2005.Articolul 15Comitetul(1) Comisia este asistată de către un comitet.(2) În cazul în care se face trimitere la prezentul paragraf, se aplică articolele 3 și 7 din Decizia 1999/468/CE.(3) Comitetul adoptă regulamentul de procedură.Articolul 16Puncte de contact centraleStatele membre numesc un punct de contact central pentru:(a) a contribui la punerea în aplicare a articolului 13 alineatul (2);(b) a consolida cooperarea și a intensifica schimburile de informații între autoritățile responsabile cu asistența și autoritățile de decizie din statele membre și(c) a oferi asistență și a căuta soluții în fața dificultăților ce pot apărea în aplicarea articolelor 1 – 10.Punctele de contact se reunesc în mod periodic.Articolul 17Dispoziții mai favorabilePrezenta directivă nu împiedică statele membre, în măsura în care aceste dispoziții sunt compatibile cu prezenta directivă:(a) să adopte sau să mențină dispoziții mai favorabile, în interesul victimelor infracțiunilor sau oricărei alte persoane afectate de o infracțiune;(b) să adopte sau să mențină dispoziții în vederea despăgubirii victimelor infracțiunilor săvârșite în afara teritoriului lor sau a oricărei alte persoane afectate de aceste infracțiuni, sub rezerva unor eventuale condiții pe care le pot preciza statele membre în acest scop.Articolul 18Punerea în aplicare(1) Statele membre adoptă actele cu putere de lege și actele administrative necesare pentru a se conforma prezentei directive până la 1 ianuarie 2006, cu excepția articolului 12 alineatul (2), pentru care conformarea va avea loc până la 1 iulie 2005. Statele membre informează de îndată Comisia cu privire la aceasta.(2) Statele membre pot prevedea că măsurile necesare pentru a se conforma prezentei directive nu se aplică decât solicitanților care au suferit vătămări corporale în urma infracțiunilor săvârșite după 30 iunie 2005.(3) În cazul în care statele membre adoptă aceste măsuri, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(4) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 19ReexaminareaPână la 1 ianuarie 2009, Comisia prezintă Parlamentului European, Consiliului și Comitetului Economic și Social European un raport privind aplicarea prezentei directive.Articolul 20Intrarea în vigoarePrezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 21DestinatariPrezenta directivă se adresează statelor membre.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] JO C 45 E, 25.2.2003, p. 69.[2] Aviz din 23 octombrie 2003 (nepublicat în Jurnalul Oficial până la această dată).[3] JO C 95, 23.4.2003, p. 40.[4] Cazul 186/87, Rec. 1989, p. 195.[5] JO L 82, 22.3.2001, p. 1.[6] JO L 184, 17.7.1999, p. 23.--------------------------------------------------